***The Fame Monster*** é o segundo álbum da cantante estadounidense de pop Lady Gaga. Foi lanzado o 18 de novembro de 2008. Gaga coproduciu neste disco todas as cancións, sendo tamén a compositora principal das mesmas. Contou coa colaboración de Beyoncé en *Telephone*. Nomeada a *Album do ano* e *Mellor álbum vocal de pop* nos Grammys 2011, gañou o segundo.

Contido
-------

*The Fame Monster* experimenta os diversos medos da cantante a través de cada unha das súas cancións. En Bad Romance, reflexiona sobre o medo ó amor, incorporando de forma maxistral algúns títulos de filmes de Alfred Hitchcock; Alejandro canta sobre o medo ó sexo; Monster faino sobre os homes, os monstros que Gaga puidera atopar nas discotecas de media Europa a bordo da súa primeira xira; en Speechless, Gaga canta sobre o medo á morte nunha canción escrita para convencer a seu pai de que se operase dunha enfermidade cardíaca; Dance In The Dark trata sobre as inseguridades; nas letras de Telephone vemos a Gaga rompendo co seu mozo e cansada da pesadez del, que non deixa de chamala; o medo ó alcol e unha reflexión sobre o estado ó que nos leva ten o seu momento en So Happy I Could Die, sendo Teeth a última canción, adicada ó medo a non ter o propio medo.

Crítica
-------

*The Fame Monster* recibio unhas puntuacións altas por parte dos críticos de música. Algúns sinalaron que *hai algo fascinante en como Gaga rexeita calquera comparación coas outras popstars*. Recibiu apelativos de *Obra de arte* (*The Guardian*), *marabillosamente orixinal* (*The Observer*), sinalando que as mellores canción son *Bad Romance* e *Dance In The Dark* e o peor posto é ocupado pola balada *Speechless*. *The Daily Telegraph* sinalaba que *aínda que o tema do álbum non está tan marcado como en* The Fame*, a enerxía da voz de Gaga, a súas letras e melodías audaces, ás veces divertidas e sensacionais, fan deste o seu mellor traballo*. Moitos sinalaron que é a mesma cantante quen escribe e compón cada unha das súas cancións. Para *El País*, *Gaga demostra que pode falar máis que sobre frivolidades* sinalando que Bad Romance *é a mellor canción, as peores son* Teeth *e* Speechless.

Comercialización
----------------

O segundo álbum da neoiorquina chegou ó #5 na Billboard 200 e ocupou o #1 en varios países do vello continente. Mundialmente, vendeu máis 7.000.000 de copias. En España, *The Fame Monster* debutou no #3, estando durante 87 semanas na lista, cun total de 25.000 exemplares vendidos.

Gaga promocionou este álbum en diversos programas de televisión no seu país natal e na xira *The Monster Ball Tour*. Esta xira de 201 espectáculos en Europa, América, Asia e Oceanía, aclamada pola crítica, comezou o 27 de novembro de 2009 e rematou o 6 de maio de 2011, sendo a que máis ten recadado por un artista debutante e o #14 tour máis exitoso de todos os tempos.

Os sinxelos elixidos para a promoción do álbum foron *Bad Romance* (25 de outubro de 2009), *Telephone* ( 26 de xaneiro de 2010), *Alejandro* (20 de abril de 2010) e, só en Australia e Francia, *Dance In The Dark* (26 de xullo de 2010).

Sinxelos
--------

1. Bad Romance ( 25 de outubro de 2009 ) *#1 en España*
2. Telephone ( 26 de xaneiro de 2010 ) *#5 en España*
3. Alejandro ( 20 de abril de 2010 ) *#3 en España*
4. Dance In The Dark ( 26 de xullo de 2010 ) *[só en Australia, Nova Zelandia e Francia ]*

Listaxe de cancións
-------------------

1. ***Bad Romance*** (Lady Gaga, RedOne) - 4:55
2. ***Alejandro*** (Lady Gaga, RedOne) - 4:34
3. *Monster* (Lady Gaga, RedOne, Space Cowboy) - 4:09
4. *Speechless* (Lady Gaga) - 4:30
5. ***Dance in the Dark*** (Lady Gaga, Fernando Garibay) - 4:49
6. ***Telephone*** (Lady Gaga, Rodney Jerkins, Lashawn Daniels, Lazonate Franklin, Beyoncé) - 3:41
7. *So Happy I Could Die* (Lady Gaga, RedOne, Space Cowboy) - 3:55
8. *Teeth* (Lady Gaga, Taja Riley) - 3:40

|  |  |
| --- | --- |
| Control de autoridades | 
* Wd: Q164621
* AllMusic: mw0001947970
* Discogs: 201057
* EBID: ID
* Metacritic: lady-gaga
* MusicBrainz: ID

 |